अनंत चतुर्दशी तक दिन रात वातावरण में एक, दो, तीन, चार, गणपति नो जय जयकार, (गणपति का जय जयकार) गणपति बप्पा मोरया, गणपति आयो बाप्पा-गणपति आयो, रिद्धि-सिद्धि लायो बाप्पा रिद्धि-सिद्धि लायो, गजानन आयो-रिद्धि सिद्धि लायो, की ध्वनि गुंजायमान रहेगी। इस बार बाजार में गणेश की मिट्टी की मूर्तियां भी बिकीं। लोगों ने अपने-अपने घरों पर भी मिट्टी से गणेश जी की प्रतिमाएं स्थापना करने के लिए बनायीं। दस दिवसीय यह महोत्सव इस बार ग्यारह दिन श्रद्धा और उत्साह पूर्वक पूरे राज्य में अनन्त चतुर्दशी 23 सितंबर तक चलेगा। अनंत चतुर्दशी को गाते-बजाते भक्त गणेश मूर्तियों को नदी, सरोवर, तालाब या समुद्र में विसर्जित करेंगे और इसके साथ ही महोत्सव का समापन होगा। -एजेंसी